ኢትዮጵያ በዲሞክራሲ ስርዓት ግንባታ ለሌሎች አገራት ተምሳሌ የሆኑ ተግባራትን አያካሄደች ነው
 – ኢትዮጵያ በዲሞክራሲ ስርዓት ግንባታ ለሌሎች አገራት ተምሳሌት የሆኑ ተግባራትን አያካሄደች መሆኗን ፕሬዚዳንት ዶክተር ሙላቱ ተሾመ ገለጹ፡፡ ዶክተር ሙላቱ በትላንትናው ዕለት በብሔራዊ ቤተመንግስት ፎረም ፎር ፌዴሬሽን የተባለ አለም አቀፍ ድርጅት ፕሬዚዳንትን በጽፈት ቤታቸው ተቀብለው አነጋግረዋል፡፡ ፕሬዚዳንቱ በዚሁ ወቅት አንዳሉት ኢትዮጵያ የፌዴራል ስርዓቱ እንዲጠናከርና ዲሞክራሲያዊ ስርዓት ይበልጥ እንዲጎለብት እየሰራች መሆኑንና ይህን ተግባር አጠናክራ እንደምትቀጥል ገልፀዋል፡፡ ፎረሙ ይህ ስራ ተጠናክሮ እንዲቀጥል በፌዴሬሽን ምክር ቤት በኩል እያደረገ ያለው የአቅም ግንባታና ሌሎች እገዛ አስፈላጊና ወቅታዊ መሆኑንም ገልፀዋል፡፡ የፎረም ፎር ፌዴሬሽን ፕሬዚዳንት ሚስተር ሩፓክ ቻቶፓሩክ በበኩላቸው ኢትዮጵያ የፌዴራል ስርዓትን ለመገንባትና ከጊዜ ወደ ጊዜ ለውጥ እንዲያመጣ እያደረገች ያለችው ጥረት የሚደነቅ ነው ብለዋል፡፡ ድርጅቱ እንደ አውሮፓውያን አቆጣጠር በ2008 አዲስ አበባ ውስጥ አህጉራዊ ቢሮውን የከፈተ ሲሆን ሕገመንግስትን የማዳበርና ሌሎች ተያያዥ ጉዳዩች ላይ እየሰራ መሆኑን ገልጸዋል፡፡ በአሁኑ ወቅት ኢትዮጵያ በፌዴራል ስርዓት አወቃቀርና በዲሞክራሲ ስርዓት ግንባታ መስክ ለሌሎች አገሮች ሊካፈል የሚችል ተሞክሮ እያዳበረች መሆኑንም ተናግረዋል፡፡(ኢዜአ)